Միայն 18-րդ դարի երկրորդ կեսերին, երբ սկսեց աշխուժանալ երկրի տնտեսական կյանքը, Վրաստանի Հերակլ 2-րդ թագավորի պահանջով, Ալավերդու հանքերն օգտագործելու համար, Փոքր Ասիայի Գյումուշխանեից հրավիրվեցին հույն հանքագործներ: Թագավորի շնորհած արտոնությունների դիմաց հույները պարտավոր էին նրան հանձնել ստացվող ոսկին: Նրանք 1763 թվականին կառուցեցին Ախթալայի արծաթաձուլական, 1770 թվականին` Ալավերդու պղնձաձուլական գործարանները: